Cum in diversis transeuntium rerum negotiis cujuslibet hominis in hac vita manentis animus implicatur et terrenis commodis inhians, lucris temporalibus pascitur et oblitus scripturæ Salomonis dicentis: Fili, miserere animœ tuœ placens Deo, plus quam necesse est ut semetipsum in rebus perituris dilatare cogatur, expedite super omnia ad æternam requiem suspirari et mansuras opes pro transitoriis cœlo inferi et gaudium perhenne pro temporali lucro mercari. Quocirca Heriveus humilis Eduorum episcopus omnibus notum esse volumus Dei et sanctæ Ecclesiæ fidelibus præsentibus scilicet ac futuris quoniam cum apud Sedelocum, diocesis nostræ vicum, gravi detineremur molestia corporis, adstante et visitante nos cetu clericorum et laicorum fidelium nostrorum, occurrit inter cætera memoriæ nostræ qualiter post excessum nostrum, nostri obitus anniversaria dies rememoraretur et a fidelibus fratribus in memoriam haberetur. Tunc ad inquisitionem fidelium nostrorum, repperimus quosdam terræ mansos quatuor scilicet, quos generalitati canonicorum sancti Nazarii damus et ad mensam eorum penitus deputamus. Sunt siquidem duo mansi illius terræ in pago Cabilonensi in villa Brigia, quem tenet Constantius: alium vero mansum Adalerus tenet; item, alii duo esse videntur in circuitu civitatis, in villa quæ dicitur Mons Tolomni quos, tenent ad Cainam Constabilis et fratres ejus; in ipsa eadem villa, alius mansus quem tenent Alricus, Leotbrannus et Godolbertus. Heriveus humilis Eduorum episcopus firmavi et subscripsi. Girbaldus humilis abbas et archidiaconus subscripsi. Girardus levita subscripsi. Ego Fulcherius humilis abbas consensi. Signum Arlegii. S. Eldieri. S. Andraldi. S. Windrici. S. Walterii.